**סילבוס הקורסים[[1]](#footnote-1)**

**שנה א' - תשפ"ג**

**שם הקורס: תיאוריות ותהליכים בדיאלוג מוזיקלי.**

היקף: שנתי.

שם המרצה: אילנה ברוך ומרצים אורחים.

|  |  |
| --- | --- |
| **מספר שיעור** | **תוכן ההרצאה** |
| **1** | תיאום ציפיות וחוזה, מטרת התוכנית, מבנה ותוכן התוכנית והקורס.היכרות במוזיקה ובמילים. |
| **2** | מבוא לדיאלוג מוזיקלי |
| **3-4**  | קונפליקט בין קבוצות: מהו? למה הוא נוצר?משתנים המשפיעים על הקונפליקט. |
| **5-6** | דיאלוג בין קבוצות: מהו? תנאים ליצירת דיאלוג טוב, חסמים לדיאלוג.תיאוריית המגע.מודלים בהנחיית קבוצות דיאלוג. |
| **7-11** | תיאוריות בהנחיית קבוצות:שלבים בהתפתחות קבוצות דיאלוג והלימה בין הנחיה למצב הקבוצה.גישות בעבודה קבוצתית. תפקידים בקבוצה.סרווי, מקנזי וליווסלי, ביון, יאלום, פוקס, תיאוריית הפוקל קונפליקט, תיאוריית יחסי אובייקט של מלני קליין, הקבוצה כשלם.עבודה תוך אישית, בין אישית ובין קבוצתית, דינמיקה קבוצתית.מרצה אורחת:* ד"ר אדווה פרנק שוובל.
 |
| **12-15** | מוזיקה כגשר בין קבוצות עם קונפליקט בארץ ובחו"ל:תוכניות המבוססות על עשייה מוזיקלית משותפת.תוכניות המשתמשות במוזיקה להיכרות ולחשיפה לאחר.עקרונות הדיאלוג המוזיקלי.קבוצות דיאלוג מוזיקלי – דוגמאות מאוכלוסיות קונפליקט שונות.מרצים אורחים:* דיאלוג מוזיקלי בין ערבים ויהודים – פרופ' אבי גלבוע.
* דיאלוג מוזיקלי בין מגוון אוכלוסיות המצויות בקונפליקט – מנחי קבוצות דיאלוג מוזיקלי בוגרי התוכנית.
 |
| **16** | זהות אישית וחברתית בקבוצה:הבניית זהויות בחברה רב-תרבותית.קבוצה כמרחב לעבודת זהות.תפקיד המוזיקה בהבניית זהות.  |
| **17-21** | כוחה של המוזיקה בדיאלוג:טכניקות מוזיקליות ומשמעותן בדיאלוג.התנסות בסדנאות.מנחים אורחים:* תקשורת לא מילולית – דני מקורי.
* סדנת קצב – רועי בר אבן.
* כתיבת שירים בקבוצה – אורית דוקלר.
 |
| **22-23** | תכנון והבניה של קבוצות הדיאלוג המוזיקלי:מבנה, סטינג, תכנים, פגישות היכרות ופגישות סיום, פרידה.פוסט קבוצת דיאלוג – השפעת הקבוצות לאורך זמן במרחבים אחרים. |
|  **24** | סיכום הקורס. |

**שם הקורס: השתתפות בקבוצת דיאלוג מוזיקלי – "חוויית המשתתף כחלק מהלמידה".**

היקף: קורס סמסטריאלי.

שם המנחה: אילנה ברוך.

מטרת ההתנסות: למידה על התהליכים תוך התנסות בחוויה כמשתתף.

המשתתפים ייקחו חלק בקבוצה בכיתה דרך עבודה עם אלתור, עיבוד מוזיקלי והתנסות במיני-פרזנטציה מוזיקלית ובפרזנטציה מלאה; אינדיבידואלית ובזוג.

**שם הקורס: מיומנויות הנחיה – תיאוריה והתנסות בהנחיית עמיתים.**

היקף: קורס סמסטריאלי.

שם המרצה: אילנה ברוך.

הקורס מורכב מלימוד תיאורטי ומתרגול של מיומנויות הנחיה, שני מרכיבים המשלימים זה את זה. הקורס יעסוק בדילמות בהנחיה, אתגרים, שימוש בכלים מילוליים ולא מילוליים, טכניקות התערבות ורגישות רב תרבותית.

כל המטפלים יתנסו בהנחיית מפגש דיאלוג מוזיקלי של קבוצת העמיתים – משחק תפקידים של הנחיית קבוצות עם קונפליקט. לאחר ההנחיה יתקיימו דיון, עיבוד וניתוח ההנחיה. ללומדים תתאפשר חקירת החוויה הן כמנחים והן כמשתתפים.

**שם הקורס: מבוא ליזמות חברתית – בנייה וניהול של קבוצת דיאלוג מוזיקלי.**

היקף: קורס רבעוני.

שם המרצה: עופר פלין.

המשתתפים ילמדו מונחי יסוד בבנייה ובניהול של קבוצות דיאלוג מוזיקלי. שלבי היזמות, זיהוי צורך, זיהוי הזדמנויות, פיתוח חשיבה עסקית חברתית, בניית אסטרטגיית השפעה חברתית ושינוי, תוכנית פעולה להוצאה לפועל של המיזם, מציאת שותפים ושיווק.

**שם הקורס: הדרכה קבוצתית.**

היקף: קורס באורך 3 רבעונים.

שם המדריכה: אילנה ברוך.

* הדרכה לקראת פתיחת הסדנאות – חששות, פנטזיות, התמקדות בקבוצות קונפליקט ספציפיות, העמקת ההבנה לגבי הקונפליקט.
* הדרכה במהלך הנחיית הסדנאות – העמקה והבנה של התהליכים המתרחשים במסגרת הנחיית קבוצות הקונפליקט ויישום עקרונות הדיאלוג המוזיקלי.
* הדרכה לקראת פתיחת קבוצות דיאלוג מוזיקלי באורך מלא.

**עבודה מעשית – סמסטר ב', שנה א':**

 כל אחד מהמשתתפים ייזמו וינחו סדנה חד פעמית של דיאלוג מוזיקלי (עד 3 מפגשים), בליווי הדרכה של מורי התוכנית.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**שנה ב' – תשפ"ד**

**שם הקורס: הנחיית עמיתים.**

היקף: שנתי.

שם המרצה: אילנה ברוך.

כל המשתתפים יתנסו בהנחיה ב-Co של מפגש דיאלוג מוזיקלי של קבוצת העמיתים – משחק תפקידים של הנחיית קבוצות עם קונפליקט, בהתאמה לשלבים השונים בחיי הקבוצה. לאחר ההנחיה יתקיימו דיון, עיבוד וניתוח ההנחיה.

**שם הקורס: הדרכה קבוצתית**[[2]](#footnote-2)

היקף: שנתי.

שם המדריכה: אילנה ברוך.

מטרת הקורס ללוות את ההתנסות של הסטודנטים בהקמת ובהנחיית קבוצות דיאלוג מוזיקלי. תינתן הדרכה קבוצתית ופרטנית תוך שימוש באמצעים מוזיקליים ובהתייחסות קלינית ותיאורטית.

הנושאים שבהם נדון יועלו מתוך השטח, על ידי הסטודנטים ועל ידי המרצה. בנוסף נדון בנושאים הבאים:

לקראת פתיחת הקבוצות – קואצ'ינג יוזמה, גיוס תקציב, ארגון מקום, גיוס משתתפים, עריכת ראיונות, בניית קבוצה. חששות, פנטזיות, מטרות.

במהלך הנחיית הקבוצות – העמקת ההבנה לגבי הקונפליקט, העמקה והבנה של התהליכים המתרחשים במסגרת הנחיית קבוצות הקונפליקט, יישום עקרונות הדיאלוג המוזיקלי, תפקידי המנחה, הנחיה משותפת, שלבים בקבוצה, תהליכים קבוצתיים, התמודדות עם מצבים שונים, יישום עקרונות הדיאלוג המוזיקלי, מקום המוזיקה במפגשים, העברות, פגישות היכרות, פרידה, סוגיות אתיות, ההבדל בין טיפול במוזיקה "מסורתי" לבין טיפול במוזיקה קהילתי ועוד. הדרכה דינאמית באמצעות מוזיקה ומילים.

**עבודה מעשית, שנה ב':**

כל אחד מהמשתתפים ייזום וינחה קבוצת דיאלוג מוזיקלי, באורך מלא, בליווי הדרכה של מורי התוכנית.

1. בכפוף לשינויים. [↑](#footnote-ref-1)
2. בנוסף, כל אחד מהמשתתפים יקבל שלוש הדרכות פרטניות. ההדרכות הפרטניות יתקיימו בשנה ב', לפני או אחרי הלימודים. [↑](#footnote-ref-2)